Αθήνα, 5/12/2022

Αγαπητοί γονείς,

Ονομάζομαι Σταματία Πίττακα, είμαι κοινωνική λειτουργός και με την επιστολή αυτή σας ενημερώνω για τη συνεργασία μου με το 88ο Δημοτικό Σχολείο Αθηνών.

Το έργο μου στο σχολείο στοχεύει στη συμβουλευτική υποστήριξη, στην ενημέρωση και στην ενδυνάμωση της σχολικής κοινότητας. Απευθύνομαι σε όλο το μαθητικό πληθυσμό και στους γονείς που ενδιαφέρονται να λάβουν ενημέρωση και συμβουλευτική στήριξη όσον αφορά τη σχέση γονέα-παιδιού, διαχείριση συμπεριφορών στο σπίτι και στο χώρο του σχολείου, καθώς και σε θέματα που αφορούν στη μαθησιακή πορεία του παιδιού. Στόχος των ατομικών ή ομαδικών συναντήσεων είναι η ενίσχυση των συναισθηματικών και κοινωνικών δεξιοτήτων των μαθητών. Επίσης, το έργο μου συνολικά έχει στόχο να συμβάλει στη βελτίωση του σχολικού κλίματος και την ενθάρρυνση σχέσεων συνεργασίας και ουσιαστικής επικοινωνίας στη σχολική κοινότητα μεταξύ εκπαιδευτικών, μαθητών και των οικογενειών τους.

Σχετικά με τις ατομικές συνεδρίες με μαθητές, είναι απαραίτητη η έγγραφη συγκατάθεση του γονέα. Όσον αφορά στις ατομικές συναντήσεις με γονείς, θα πραγματοποιούνται προγραμματισμένα ραντεβού κατόπιν συνεννόησης με τη διεύθυνση του σχολείου. Οι ατομικές συναντήσεις συμβουλευτικής πραγματοποιούνται σύμφωνα με το απόρρητο και τις αρχές δεοντολογίας των κοινωνικών λειτουργών.

Ωράριο κοινωνικού λειτουργού: Τρίτη 09:00- 13:15

Με εκτίμηση

Σταματία Πίττακα

Κοινωνική Λειτουργός